Avenger mula berkhidmat dalam tentera AS dalam tahun 1942, mula-mula terlibat dalam aksi semasa Pertempuran Midway. Walaupun lima daripada enam pesawat ini hilang semasa pertempuran sulungnya, pesawat TBF/TBM Avenger kekal berkhidmat dan menjadi satu daripada pengebom torpedo terbaik dalam Perang Dunia Kedua. Diubah suai selepas Perang, pesawat ini terus digunakan sehingga tahun 1960-an.